กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลแม่ปะ ตำบลแม่สอดตำบลพระธาตุผาแดงตำบลท่าสายลวด และตำบลแม่ตาวอำเภอแม่สอดจังหวัดตากพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนแนวเขตควบคุมอาคารหมายความว่า พื้นที่บริเวณดังต่อไปนี้ทิศเหนือเริ่มต้นจากจุดที่อยู่บนทางหลวงแผ่นดินหมายเลข ๑๐๕ ตอนแม่สอด แยกเข้าแม่ระมาด ซึ่งห่างจากถนน รพช. ตก. ๓๐๐๑ บรรจบกับทางหลวงแผ่นดินหมายเลข ๑๐๕ตอนแม่สอด แยกเข้าแม่ระมาดไปทางทิศเหนือ ระยะ ๕๐๐ เมตรจากนั้นเป็นเส้นตั้งฉากกับทางหลวงแผ่นดินหมายเลข ๑๐๕ ตอนแม่สอด แยกเข้าแม่ระมาด ไปทางทิศตะวันออก ระยะ ๑,๕๐๐ เมตร จากนั้นเป็นเส้นตรงไปทิศตะวันออกเฉียงใต้บรรจบทางหลวงแผ่นดินหมายเลข๑๐๕ ตอนตาก แม่สอด บรรจบกับถนนสาธารณะไม่ปรากฏชื่อทิศตะวันออกเลียบไปตามถนนสาธารณะไม่ปรากฏชื่อฟากตะวันออกไปทางทิศใต้บรรจบกับห้วยแล้งแล้วเลียบห้วยแล้งฝั่งใต้ไปทางทิศตะวันตกเฉียงใต้ จนจดเส้นขนาน ระยะ ๕๐๐ เมตรกับศูนย์กลางทางหลวงแผ่นดินหมายเลข ๑๐๙๐ จากนั้นเป็นแนวขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๑๐๙๐ จนบรรจบกับห้วยแห้งฝั่งใต้ทิศใต้เลียบห้วยแห้งฝั่งใต้ไปทางทิศตะวันตกจนจดเส้นตั้งฉากกับถนน รพช. ตก. ๔๐๑๘ที่จุดซึ่งอยู่ห่างจากห้วยโป่ง บรรจบกับถนน รพช. ตก. ๔๐๑๘ ไปทางทิศใต้ตามถนน รพช.ตก. ๔๐๑๘ ระยะ ๑,๐๐๐ เมตร จากนั้นเป็นเส้นตั้งฉากกับถนน รพช. ตก. ๔๐๑๘ไปทางทิศตะวันตกจนบรรจบกับห้วยม่วง แล้วเลียบไปตามห้วยม่วงฝั่งตะวันตกจนบรรจบเส้นขนาน ระยะ ๒,๐๐๐ เมตร กับศูนย์กลางทางหลวงแผ่นดินหมายเลข ๑๐๕ ตอนตาก แม่สอด เป็นเส้นขนานกับศูนย์กลางทางหลวงแผ่นดินหมายเลข ๑๐๕ ไปทางทิศตะวันตกจนบรรจบกับแนวเขตประเทศไทยกับประเทศเมียนมาร์ทิศตะวันตกเลียบตามแนวเขตประเทศไทยกับประเทศเมียนมาร์ขึ้นไปทางทิศเหนือจนจดถนนโยธาธิการ ตก.๒๐๐๖ จากนั้นเลียบแนวเขตป่าไม้ถาวรตามมติคณะรัฐมนตรี ป่าแม่สอดไปทางทิศตะวันออกเฉียงเหนือจนถึงจุดที่อยู่ตามแนวขนาน ระยะ ๒,๕๐๐ เมตรกับศูนย์กลางทางหลวงแผ่นดินหมายเลข ๑๐๕ ตอนแม่สอด แยกเข้าแม่ระมาด และขนานระยะ ๕๐๐ เมตรกับศูนย์กลางถนน รพช. ตก. ๓๐๐๑ไปทางทิศตะวันออกจนบรรจบจุดเริ่มต้นทางทิศเหนือทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลแม่ปะตำบลแม่สอด ตำบลพระธาตุผาแดง ตำบลท่าสายลวด และตำบลแม่ตาว อำเภอแม่สอด จังหวัดตากภายในแนวเขตควบคุมอาคารตามแผนที่ท้ายกฎกระทรวงนี้เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไปข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลแม่ปะตำบลแม่สอด ตำบลพระธาตุผาแดง ตำบลท่าสายลวดและตำบลแม่ดาวอำเภอแม่สอด จังหวัดตากพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลแม่ปะตำบลแม่สอด ตำบลพระธาตุผาแดง ตำบลท่าสายลวด และตำบลแม่ตาว อำเภอแม่สอดจังหวัดตาก ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๑๑ กุมภาพันธ์ ๒๕๔๘นวพร/สุนันทา/ตรวจ๒๒ เมษายน ๒๕๔๘A+B[๑] รก.๒๕๔๗/พ๕๑ก/๒๔๔/๓ กันยายน๒๕๔๗